burgasdotpro/wikipedia huggingface dataset:
NGC 7812

NGC 7812 je galaxia v súhvezdí Sochár, ktorú objavil anglický astronóm John Herschel 25. septembra 1834.
Jej zdanlivá hviezdna veľkosť je 13,1.
NGC 7813

NGC 7813 je galaxia v súhvezdí Veľryba, ktorú objavil americký astronóm Frank Muller v roku 1886.
Jej zdanlivá hviezdna veľkosť je 14,2.
NGC 7814

NGC 7814 je galaxia v súhvezdí Pegas, ktorú objavil britsko-nemecký astronóm William Herschel 8. októbra 1784.
Jej zdanlivá hviezdna veľkosť je 10,8.
NGC 7815

NGC 7815 je hviezda v súhvezdí Pegas, ktorú objavil švédsky astronóm Herman Schultz 2. októbra 1866.
NGC 7816

NGC 7816 je galaxia v súhvezdí Ryby, ktorú objavil britsko-nemecký astronóm William Herschel 26. septembra 1785.
Jej zdanlivá hviezdna veľkosť je 12,9.
NGC 7817

NGC 7817 je galaxia v súhvezdí Pegas, ktorú objavil britsko-nemecký astronóm William Herschel 15. septembra 1784.
Jej zdanlivá hviezdna veľkosť je 11,8.
NGC 7818

NGC 7818 je galaxia v súhvezdí Ryby, ktorú objavil americký astronóm Lewis A. Swift 23. októbra 1886.
Jej zdanlivá hviezdna veľkosť je 14,1.
NGC 7819

NGC 7819 je galaxia v súhvezdí Pegas, ktorú objavil anglický astronóm Ralph Copeland 26. októbra 1872.
Jej zdanlivá hviezdna veľkosť je 13,4.
NGC 7820

NGC 7820 je galaxia v súhvezdí Ryby, ktorú objavil anglický astronóm John Herschel 24. septembra 1830.
Jej zdanlivá hviezdna veľkosť je 13.
NGC 7821

NGC 7821 je galaxia v súhvezdí Veľryba, ktorú objavil americký astronóm Ormond Stone v roku 1886.
Jej zdanlivá hviezdna veľkosť je 13,3.
NGC 7822

NGC 7822 je emisná hmlovina v súhvezdí Cefeus, ktorú objavil anglický astronóm John Herschel 16. novembra 1829.
NGC 7823

NGC 7823 je galaxia v súhvezdí Tukan, ktorú objavil anglický astronóm John Herschel 11. augusta 1836.
Jej zdanlivá hviezdna veľkosť je 12,6.
NGC 7824

NGC 7824 je galaxia v súhvezdí Ryby, ktorú objavil anglický astronóm John Herschel 25. septembra 1830.
Jej zdanlivá hviezdna veľkosť je 13,5.
NGC 7825

NGC 7825 je galaxia v súhvezdí Ryby, ktorú objavil anglický astronóm John Herschel 25. septembra 1830.
Jej zdanlivá hviezdna veľkosť je 13,6.
NGC 7826

NGC 7826 je otvorená hviezdokopa v súhvezdí Veľryba, ktorú objavil britsko-nemecký astronóm William Herschel 9. decembra 1784.
NGC 7827

NGC 7827 je galaxia v súhvezdí Ryby, ktorú objavil anglický astronóm John Herschel 25. septembra 1830.
Jej zdanlivá hviezdna veľkosť je 14,1.
NGC 7828

NGC 7828 je galaxia v súhvezdí Veľryba, ktorú objavil americký astronóm Francis Preserved Leavenworth v roku 1886.
Jej zdanlivá hviezdna veľkosť je 13,9.
NGC 7829

NGC 7829 je galaxia v súhvezdí Veľryba, ktorú objavil americký astronóm Francis Preserved Leavenworth v roku 1886.
Jej zdanlivá hviezdna veľkosť je 13,9.
NGC 7830

NGC 7830 je hviezda v súhvezdí Ryby, ktorú objavil nemecký astronóm Albert Marth 29. novembra 1864.
NGC 7831

NGC 7831 je galaxia v súhvezdí Andromeda, ktorú objavil americký astronóm Lewis A. Swift 20. septembra 1885.
Jej zdanlivá hviezdna veľkosť je 12,8.
NGC 7832

NGC 7832 je galaxia v súhvezdí Ryby, ktorú objavil britsko-nemecký astronóm William Herschel 20. septembra 1784.
Jej zdanlivá hviezdna veľkosť je 13,2.
NGC 7833

NGC 7833 je štvorhviezda v súhvezdí Pegas, ktorú objavil francúzsky astronóm Guillaume Bigourdan 18. novembra 1886.
NGC 7834

NGC 7834 je galaxia v súhvezdí Ryby, ktorú objavil nemecký astronóm Albert Marth 29. novembra 1864.
Jej zdanlivá hviezdna veľkosť je 14,4.
NGC 7835

NGC 7835 je galaxia v súhvezdí Ryby, ktorú objavil nemecký astronóm Albert Marth 29. novembra 1864.
Jej zdanlivá hviezdna veľkosť je 14,6.
NGC 7836

NGC 7836 je galaxia v súhvezdí Andromeda, ktorú objavil americký astronóm Lewis A. Swift 20. septembra 1885.
Jej zdanlivá hviezdna veľkosť je 13,8.
NGC 7837

NGC 7837 je galaxia v súhvezdí Ryby, ktorú objavil nemecký astronóm Albert Marth 29. novembra 1864.
Jej zdanlivá hviezdna veľkosť je 15,8.
NGC 7838

NGC 7838 je galaxia v súhvezdí Ryby, ktorú objavil nemecký astronóm Albert Marth 29. novembra 1864.
Jej zdanlivá hviezdna veľkosť je 14,6.
NGC 7839

NGC 7839 je dvojhviezda v súhvezdí Pegas, ktorú objavil francúzsky astronóm Guillaume Bigourdan 18. novembra 1886.
NGC 7840

NGC 7840 alebo PGC 1345780 je špirálová galaxia bez priečky v súhvezdí Ryby, ktorú objavil nemecký astronóm Albert Marth 29. novembra 1864. Jej zdanlivá hviezdna veľkosť je 15,2.
Kanasta

Kanasta (zo ) je kartová hra, v ktorej majú hráči úlohu vytvárať zbierky siedmich kariet z jedného druhu (t. j. jednej kanasty). Používajú sa dva balíčky 52 francúzskych (žolíkových) hracích kariet. Štyria hráči sa rozdelia do dvoch dvojíc a snažia sa nazbierať čo najviac kanást.
Hru vytvorili hráči bridžu Alberto Serrato a Segundo Santos v roku 1939 v podniku Jockey Club v uruguajskom meste Montevideo. Pôvodne ju S. Santos nazval "canastillo" (košíček), podľa malého kovového podnosu, ktorý si požičali od čašníka na usporiadavanie kariet počas hry. V 40. rokoch 20. storočia sa táto hra rozšírila do Argentíny, Čile, Peru a Brazílie a v roku 1946 dorazila do Spojených štátov, odkiaľ sa šírila do ďalších krajín sveta.
Marseille

Marseille je mesto na juhu Francúzska, hlavné mesto departementu Bouches-du-Rhône a zároveň regiónu Provence-Alpes-Côte d’Azur. V roku 2007 spolu s aglomeráciou malo 1 605 000 obyvateľov.
Marseille je hospodársky najdôležitejšie mesto celého francúzskeho juhu, významné centrum všetkého priemyslu. V meste je letisko, metro, viacero univerzít. Prístav v Marseille, najväčší vo Francúzsku a jeden z najdôležitejších v Stredozemnom mori, je kanálom spojený s Rhônou.
Poloha.
Mesto má rozlohu . Najvyšší bod je položený a najnižší bod 
Dejiny.
Mesto založili okolo roku 600 pred Kr. grécki (iónski) kolonisti pod názvom "Massalia". Rozvoj zaznamenalo v 5. storočí pred Kr. Od 2. storočia pred Kr. bolo spojencom Ríma. V 4. storočí tu vzniklo biskupstvo. V roku 1252 bolo Marseille pripojené k Provensálsku (Provence). Hrad " Château d’If" zo začiatku 16. storočia dlho slúžil ako väznica. Medzi jej väzňov patril aj gróf Monte Christo, hrdina románu Alexandra Dumasa st.. 
V roku 1699 sa Marseille stalo slobodným prístavom. Počas francúzskej revolúcie opora girondistov. Francúzska hymna Marseillaisa získala svoje meno podľa jednotky dobrovoľníkov, ktorí v roku 1792 pochodovali na Paríž, aby sa pripojili k revolúcii. Počas druhej svetovej vojny bolo mesto veľmi zničené.
Pamiatky.
V Marseille sú tieto obľúbené turistické pamiatky:
Obyvateľstvo.
Počet obyvateľov je 850 602 obyvateľov (2009).
Nasledujúci graf zobrazuje vývoj počtu obyvateľov.
Fanclub Steelers HC Košice

Fanclub Steelers HC Košice je fanklub hokejového tímu HC Košice. Vznikol počas hokejovej sezóny 2005/06. Vtedy mal ako nový fanklub spolu 49 členov. V čase vzniku fanklubu bol domovským štadiónom HC Košice zimný štadión na Kavečanskej ceste v Košiciach. Zanedlho sa hokejový klub HC Košice presťahoval do novovybudovaného zimného štadiónu Steel Aréna – Zimný štadión Ladislava Trojáka. Už v prvej sezóne sa zaradil medzi najlepšie fankluby Slovenskej hokejovej extraligy (podľa oficiálnej štatistiky). V nasledujúcej sezóne ich počet narástol na 75, čo svedčí o spokojnosti košických divákov s fanklubom.
Zakladateľom fanklubu a súčasným prezidentom je Karol (Carlos) Matejiček, predsedom je Pavol (Paljuka) Čegiň. V krátkej dobe sa im podarilo vybudovať silný, samostatný a uznávaný fanklub.
Steelers sa za relatívne krátky čas prezentovali na viacerých výjazdoch s cieľom podporovať klub mimo Košíc. Vrcholom bolo play-off 2006/07 kde zorganizovali 5 – autobusový výjazd cez celé Slovensko. V porovnaní s minulými rokmi je to nevídaný úspech, keďže „starý fanklub“ bol typický skôr svojou konzervatívnou politikou. Medzi ďalšie významné úspechy patrí výrazné skultúrnenie prostredia a vytváranie tej pravej hokejovej atmosféry. Tak isto stojí za povšimnutie druhé miesto na fanklubáckom hokejbalovom turnaji, ktoré malo svoju premiéru v Nitre.
Fanklubu patrí v Steel Aréne sektor A11, ktorý sa nachádza za bránkou hosťujúceho tímu. Steelers ostávajú verní niekdajším klubovým farbám HC Košice, čiernej a oranžovej, ktoré si vzali ako farby fanklubu, no vystupujú v symbolike „ctíme si minulosť, vážime prítomnosť“ – zakomponovanie nových symbolov klubu, zavedenie moderných prvkov do fandenia.
Le Mans

Le Mans je mesto vo Francúzsku, hlavné mesto departementu Sarthe v regióne Pays-de-la-Loire. Leží na rieke Sarthe. Je známe ako dejisko automobilových pretekov 24 hodín Le Mans.
Narodil sa tu Henrich II., kráľ Anglicka.
Société nationale des chemins de fer français

Société nationale des chemins de fer français (väčšinou skracované ako SNCF; "Francúzska národná železničná spoločnosť") je národný železničný dopravca vo Francúzsku.
Má na starosti asi 32 000 km železničných tratí, z toho vysokorýchlostných. Zamestnáva asi 180 000 ľudí. Sídli v Paríži na Rue du Commandant-René-Mouchotte.
Význam.
SNCF prevádzkuje takmer všetky železničné trate na území Francúzska, vrátane vysokorýchlostných vlakov TGV a parížskej prímestskej železnice RER (spolu s RATP). Najprv zaisťovala aj prevádzku traťovej infraštruktúry, od roku 1997 však toto už neexistuje z dôvodov nových regulácií Európskej únie. Bola teda zriadená spoločnosť "Réseau Ferré de France", ktorú riadi priamo štát. Takéto usporiadanie umožňuje zavedenie podmienok voľného trhu do železničnej dopravy, zatiaľ to však nebolo realizované.
Vznik a vývoj.
SNCF vznikla zlúcením niekoľkých menších spoločností, operujúcich v jednotlivých častiach krajiny, v roku 1938. Novú spoločnosť vlastnil už štát a investoval do nej nemalé sumy. V 70. rokoch 20. storočia bol spustený projekt na výstavbu vysokorýchlostných tratí z metropoly na juh, do Lyonu a tak sa zrodila prvá trať TGV v roku 1981. Na konci 80. rokov a v 90. rokoch pribudli ďalšie vysokorýchlostné trate, technológia TGV sa rozšírila aj do ďalších krajín. V roku 2006 sa vyjadril prezident republiky Jacques Chirac, že do dvadsiatich rokov má byť už železnica nezávislá od fosílnych palív. Pravdepodobne tak bude pokračovať elektrifikácia tratí.
Basildon

Basildon je mesto na východe Anglicka. Mesto bolo vybudované po druhej svetovej vojne v roku 1948 pre obyvateľov preľudneného Londýna. Vzniklo spojením konglomerátu štyroch malých dedín Pitsea, Laindon, Basildon a Vange.
Osobnosti mesta.
Skupina Depeche Mode, Alison Moyetová a Vince Clarke tvoriaci v 80-rokoch hudobnú formáciu Yazoo pochádzajú z Basildonu.
Stefan Zweig

Stefan Zweig [čítaj cvajg] * (28. november 1881, Viedeň, Rakúsko – † 23. február 1942, Petrópolis, Brazília) bol rakúsky prozaik židovského pôvodu, esejista, básnik a prekladateľ.
Vyštudoval filozofiu, germanistiku a romanistiku v Berlíne a vo Viedni. Počas 1. svetovej vojny, kedy žil vo Švajčiarsku, získal svoj antimilitaristický až pacifistický prístup k životu. Jeho literárnu tvorbu ovplyvnila psychoanalýza. V roku 1938 emigroval do Spojeného kráľovstva a v roku 1941 do brazílskeho Petrópolisu, kde spáchal spolu s manželkou samovraždu potom, čo sa k nemu dostali správy o ničení kultúrnych hodnôt fašistami.
Dielo.
Jeho literárny odkaz zahŕňa eseje, drámy, novely i biografické romány.
Zdravý nemocný

Zdravý nemocný (orig. "Le Malade imaginaire") je komédia v troch dejstvách od francúzskeho dramatika Molièra. Premiéru mala 10. februára 1673. Molière hru napísal na sklonku svojho života a hral v nej aj hlavnú úlohu, pána Argana. Pri štvrtom predstavení 17. februára 1673 však začal vykašliavať krv a o niekoľko hodín nato, ešte v kostýme, zomrel.
Dej.
Boháč Argan si myslí, že je chorý. Má pri sebe viacero lekárov. Jeho dcéra Angelika ho má rada a chce, aby bol šťastný. Naopak jeho žena Belina chce, aby zomrel a pretvaruje sa, že je dobrá manželka, lebo chce zdediť jeho majetok. Argan sľúbi Angeliku Tomášovi, čím si zaistí pri sebe lekára - Tomášovho otca pána Diafoira. Argan si myslí, že onedlho umrie, tak zavolá notára, s ktorým napíše závet. Angelika však miluje šľachtica Kleanta. Kleant sa prezlečie za učiteľa a tak chodí za Angelikou, kde spolu spievajú o svojej láske. Pristihne ich Angelikina sestra Ľudka, ktorá to povie otcovi. Ten chce Angeliku hneď vydať za Tomáša. Angelikin strýko Berald a slúžka Tonka vymyslia plán. Keď Argan nevezme Diafoirove lieky, ten sa urazí a nechce viac oženiť Tomáša za Angeliku. Tonka sa nakoniec prezlečie za lekára. Presvedčila Argana, že je zdravý a poradí mu, aby sa tváril, že je mŕtvy a pozoroval okolie. Angelika s Kleantom boli veľmi smutní, ale Belina ukázala, že sa teší, že získa jeho peniaze. Argan teda nakoniec povolil Angelike a Kleantovi svadbu.
Pozadie hry.
Molière v tejto hre, ako aj v mnohých iných využíva prostriedok nomen omen – meno vyjadruje charakter postavy. Napr.: Diafoirus z gr. diarrhoe – hnačka, Purgon z lat. purgare – preháňať, preháňadlo.
Prostredníctvom tejto hry Molière skritizoval vtedajších „lekárov“ a samozvaných odborníkov, ktorých prestavuje doktor Pourgon so svojím synovcom; predstaviteľmi zdravého sedliackeho rozumu sú v tomto prípade slúžka Tonička a Arganov brat Berald. „Molière v tejto hre vyjadril svoj vzťah k vtedajšej medicíne. Zosmiešnil hypochondriu „zdravých nemocných“, vysmial sa šarlatánstvu mnohých „liečebných metód“ i vydieračstvu ich predstaviteľov.“
Dunaš ben Labrat

Dunaš ben Labrat (* 920 Fez, Maroko – † 990) ? bol stredoveký židovský komentátor, básnik a gramatik.
Narodil sa v marockom Feze a študoval u Saadju Gaona. Ako prvý uviedol do hebrejskej poézie arabské metrum. V dôsledku toho sa musel často dopúšťať násilností na hebrejskom jazyku, za čo sa stal terčom kritiky predovšetkým zo strany žiakov Menachema ben Sáruka.
Ako prvý rozlišoval medzi prechodnými a neprechodnými slovesami v hebrejčine.
Kurotvaré

Kurotvaré alebo kury alebo hrabavce ("Galliformes") sú rad letcov.
Existujú aj kurotvaré/kury/hrabavce v dvoch užších významoch - pozri nižšie pod Systematika.
Charakteristika.
Majú silné hrabavé nohy. hrubé prsty a tupé pazúry, aj mocný zobák, ktorý je na konci trocha zahnutý. Ťažšie lietajú. Mnohé druhy sú pohlavne dvojtvaré. 
Systematika.
kurotvaré/kury/hrabavce (Galliformes) v najširšom zmysle
Jemnosrstý pšeničný teriér

Jemnosrstý pšeničný teriér je psie plemeno uznané v FCI v skupine 3 pod číslom 40. Patrí medzi najstaršie teriéry a vyznačuje sa jemnou srsťou farby pšenice, od ktorej bol odvodený aj jeho názov.
Pôvod a história plemena.
Predpokladá sa, že tento pes je najstarším plemenom teriéra v Írsku, ktoré sa vyskytovalo v okolí grófstiev Kerry a Cork. Vzniklo asi v 18. storočí. Bežne je označovaný za predchodcu írskeho teriéra a modrého teriéra z Kerry. 
Po prvýkrát bol registrovaný ako samostatné plemeno v roku 1937 v Írskom kynologickom klube, Anglický kynologický klub ho uznal o 6 rokov neskôr. 
Povaha.
Pšeničný teriér je ako každý teriér - živý, hravý, energický, so sklonom riešiť situácie individuálne. Je to pes, ktorý potrebuje pri svojom temperamente pevnú ruku a dôslednosť, v žiadnom prípade však bitku. Je vhodný najmä pre aktívnych ľudí. So svojou rodinou pôjde kamkoľvek, nemá však rád dlhé odlúčenie - nie je teda vhodný do koterca, či na dvor.
Vzhľad.
Wheaten teriér patril medzi viacúčelových psov. Jednak strážil svojho pána a jeho majetok a tiež bol loveckým psom chudobnejších ľudí. K tomu potreboval určitú fyzickú silu. Aj dnes, keď už nebýva takto všestranne využívaný, zostala mu robustnejšia, kvadratická stavba tela. Priestorný a pekne formovaný nos dokresľuje mohutnú, nie však hrubú hlavu. Silné čeľuste zakrývajú fúzy. Stop má dobre vyjadrený, naväzuje naň ploché čelo. Oči majú byť čierne a živé. Primerane veľké uši sú klopené do tvaru V. Má mať rovný chrbát a krátke, silné bedrá. Veselo nosený chvost je vyššie nasadený, nemal by sa však preklápať na chrbát. 
Vyznačuje sa jemnou hodvábnou srsťou farby zrelej pšenice, ktorá sa vlní vo voľných kučerách. Iné odtiene sú neprípustné. Šteňatá sa rodia tmavo hnedé až čierne, srsť sa vyfarbí do dvoch rokov. Nepĺzne, je však potrebné ho pravidelne česať, aby si udržala svoju kvalitu. Najbohatšia srsť sa nachádza na hlave a nohách, pričom na hlave má bohatú bradu a fúzy. Zdrojom problémov so srsťou je u pšeničného teriéra jej kvalita. Chovatelia popisujú väčšinou dva typy srsti: írsky a americký. Írsky typ srsti prirodzene opisuje tvar tela psa. Srsť je síce mäkká, ale pevná so zreteľnou štruktúrou. Pes so srsťou amerického typu má mäkkú až vatovitú srsť bez lesku. Laikom sa zvyčajne páči americký typ srsti, pšeničný teriér však pochádza z Írska a preto viac zodpovedá štandardu. Štandard pripúšťa úpravu srsti, nezaznáva však ani neupravených jedincov. Maximálna prípustná dĺžka srsti u neupravených jedincov je však 12,7 cm. Pšeničného teriéra netreba často kúpať, potrebné je však pravidelné česanie, inak vzniknú chuchvalce a srsť splstnatie.
Žeriavotvaré

Žeriavotvaré alebo žeriavy alebo žeriavovce alebo krátkokrídlovce ("Gruiformes") v širšom zmysle alebo alternatívny názov chriašteľotvaré alebo chriaštele ("Ralliformes") v širšom zmysle je rad letcov.
Existujú aj:
Charakteristika.
Sú to stredne veľké až veľké vtáky, žijúce spravidla pri vode alebo na vode, ale aj na stepiach. Mnohé žijú skrytým spôsobom.
Väčšinou majú dlhé nohy, tenký zobák, zaokrúhlené krídla a nenápadné sfarbenie. Nikdy nemajú hrvoľ. Mnohé sú sťahovavé, pričom hniezdiská a zimoviská bývajú od seba vzdialené.
Systematika.
Rad žeriavotvaré/žeriavy/žeriavovce (Gruiformes) / chriašteľotvaré/chriaštele (Ralliformes) v širšom zmysle
V4

V4 môže byť:
Basiliskos

Basiliskos alebo Flavius Basiliscus bol uzurpátor byzantského trónu v rokoch 475 – 476.
Bol konzulom pre rok 465 a velil neúspešnej kampani proti vandalskému kráľovi Geiserichovi v roku 468. Jeho sestrou bola Verina, manželka cisára Lev I.
Nepriateľstvo medzi ním a novým cisárom Zenónom vyústilo v palácový prevrat, po ktorom Zenón ušiel a Basiliskos bol dosadený na trón. Keď sa Zenón vrátil z exilu a obliehal Konštantínopol, privedla Basiliskova neschopnosť a všeobecné nepriateľstvo voči nemu senát k rozhodnutiu otvoriť brány mesta jeho predchodcovi a dovoliť mu opäť nastúpiť na trón.
Pramene uvádzajú, že Basiliskos sa potom uchýlil do bezpečia kostola, neskôr však vydal seba a svoju rodinu Zenónovi pod prísľubom, že nebude preliata žiadna krv. Zenón svoj sľub dodržal: Uväznil svojich zajatcov do prázdnej vodnej nádrže, kde sa neskôr udusili.
Kostol Povýšenia svätého Kríža

Kostol Povýšenia svätého Kríža môže byť:
Zmes

Zmes je sústava dvoch alebo viacerých látok. Na rozdiel od zlúčeniny, jednotlivé častice látok zmesi netvoria medzi sebou navzájom chemickú väzbu. Zmesi sa dajú oddeliť fyzikálnymi separačnými metódami.
Rozdelenie.
Rôznorodá zmes.
Niektoré heterogénne zmesi sa dajú klasifikovať ako koloidná disperzia. Určujúcim kritériom je veľkosť rozptýlených častíc a prítomnosť a charakter interakcií medzi nimi.
Newtonove pohybové zákony

Newtonove zákony pohybu , Newtonove pohybové zákony (iné názvy: Newtonove zákony , Newtonove zákony dynamiky , Newtonove zákony mechaniky ,Newtonove princípy , Newtonove axiómy (pohybu) , základné pohybové zákony , pohybové zákony, zákony pohybu , zriedkavo: Newtonove rovnice) sú základné zákony mechaniky, ktoré publikoval Isaac Newton v diele "Philosophiae naturalis principia mathematica" v r. 1687. Tvoria axiomatický základ Newtonovej mechaniky.
Sú to:
Newtonove pohybové zákony umožňujú určiť, aký bude pohyb telesa v inerciálnej vzťažnej sústave, ak sú známe sily pôsobiace na teleso.
Fyzika 20. storočia posunula Newtonove pohybové zákony a Newtonov gravitačný zákon do polohy aproximácie reality pre bežné „každodenné“ podmienky. Zovšeobecnenie pre rýchlosti blízke rýchlosti svetla a intenzívne gravitačné polia predstavuje všeobecná teória relativity. Zovšeobecnenie pre častice mikrosveta predstavuje kvantová mechanika.
Kaguotvaré

Kaguotvaré alebo kaguy ("Rhynochetiformes", "Rhynocheti", "Rhynochetoidea") je skupina (rad; podrad, nadčeľaď) letcov, donedávna zaraďovaná pod žeriavotvaré.
Pachriašteľotvaré

Pachriašteľotvaré alebo pachriaštele ("Eurypygiformes, Eurypigae, Eurypygides, Eurypygoidea") je skupina (rad; podrad, nadčeľaď, infrara) letcov. Donedávna boli zaraďované pod žeriavotvaré.
Dropotvaré

Dropotvaré alebo dropy ("Otidiformes", "Otidides") je skupina (rad; podrad, infrarad) letcov. Donedávna bola zaraďovaná pod žeriavotvaré.
Samantha Foxová

Samantha Foxová (; * 15. apríl 1966, Londýn, Spojené kráľovstvo) je anglická dance-popová speváčka, herečka a bývalá glamour modelka. V roku 1983, sa ako 16-ročná objavila na 3. strane denníka "The Sun". Odvtedy sa až do svojich 20 rokov objavovala na 3. strane denníka "The Sun". Počas tohto obdobia sa stala najpopulárnejšou pin-up girl, rovnako ako tiež najfotografovanejšou britskou ženou 80. rokov.
V roku 1986 začala svoju popovú hudobnú kariéru s svojím debutovým singlom „Touch Me (I Want Your Body)“, ktorý dosiahol 1. miesto v 17 krajinách. Odvtedy predala viac ako 30 miliónov albumov po celom svete. Tiež sa objavila vo viacerých filmoch a reality show.
Kariamy

Kariamy ("Cariamiformes") sú skupina letcov, donedávna zaraďovaná ako podrad pod žeriavotvaré. Podľa najnovších štúdií sú kariamy natoľko odlišné od žeriavov, že na rozdiel od nich patria do skupiny tzv. „suchozemských vtákov“.
Existujú len dva žijúce druhy:
Kim Wilde

Kim Wilde (* Kim Smith; 18. november 1960, Chiswick, Middlesex, Londýn) je anglická popová speváčka, spisovateľka, DJka a televízna osobnosť, ktorá sa dostala na hudobnú scénu v roku 1981 so svojím debutovým singlom „Kids in America“. Ten dosiahol 2. miesto v britskom rebríčku UK Singles Chart. Následne v roku 1983 vyhrala cenu Brit Award v kategórii "Best British Female Solo Artist". V roku 1986 dosiahla úspech s prerobenou verziou skladby „You Keep Me Hangin’ On“ od skupiny The Supremes. Jej verzia obsadila 2. miesto v britskom rebríčku UK Singles Chart, pričom v Spojených štátoch sa stala veľkým hitom a dosiahla 1. miesto v rebríčku Billboard Hot 100. Medzi jej ďalšie hity patria skladby „Chequered Love“ (1981), „You Came“ (1988) či „Never Trust a Stranger“ (1988).
Celosvetovo predala viac ako 10 miliónov albumov a 20 miliónov singlov. Počnúc rokom 1998 sa popri svojej stále aktívnej hudobnej kariére venuje záhradníctvu, pričom vyhrala viacero ocenení.
Dňa 23. marca 2007 sa predstavila Kim Wilde v rámci svojho európskeho turné "Perfect Girl On Tour 2007" v košickej Steel Arene.
Svätopluk (epos)

Svätopluk, vo vtedajšej spisovnej slovenčine Svatopluk, je epos Jána Hollého, vydaný v roku 1833. 
Je to jedno z prvých umeleckých spracovaní našich dejín, formou a kompozíciou mu boli vzorom antické Vergíliove a Homérove eposy, ale hlavný hrdina nepodlieha vplyvu bohov; má 12 spevov (na začiatku každého je propozícia). Dejovou líniou je Svätoplukova cesta a víťazstvo nad Nemcami; je napísaný časomerným veršovým systémom, hexametrom; autor využíva aj vzývanie vyššej moci (múzy Umky), tzv. invokáciu; nachádzajú sa tu aj opisy a peripetia, ktoré dej spomaľujú; autor do deja nevstupuje. 
Kompozícia.
12 nepomenovaných spevov, na začiatku každého je obsah. Bernolákovčina, inverzia, veľká epická šírka. Rozsiahly a podrobný dej. Autor využíva propozíciu - naznačenie deja.
Sandra (speváčka)

Sandra (* 18. máj 1962, Saarbrücken, Nemecko ako Sandra Ann Lauer) je nemecká speváčka v súčasnosti žijúca na Ibize v Španielsku.
V období 1988 - 2007 bola vydatá za hudobníka Michaela Cretu. Zatiaľ čo Michael od mája 2009 žije v Nemecku, ona naďalej býva na Ibize a v roku 2010 sa vydala za hudobného producenta Olafa Mengesa.
Peripetia

Peripetia môže byť:
Bojové umenie

Bojové umenie je každý systém (regulujúci či vyučovací systém), ktorý formalizuje zručnosti a techniky telesného konfliktu s protivníkom. Bojové umenie nie je celkom to isté, čo bojový šport.
Bojové umenie je staré ako samotné ľudstvo. Vznikali vtedy, keď sa človek potreboval pred niečím brániť alebo niečo dosiahnuť. Napríklad:
V podstate je bojové umenie to, čo nám pomáha zlepšiť sa v nejakej činnosti, ktorá súvisí s bojom, lovom, silou, alebo prežitím.
Dejiny bojových umení.
Prvé záznamy o bojovom umení pochádzajú zo starovekého Egypta, kde sa našli nástenné maľby zobrazujúce boxerov. Podobné maľby na stenách, vázach a hlinených tabuliach sú známe z Mezopotámie, Sýrie a Iránu.
V starovekom Grécku bol box a zápasenie povýšený na šport a neskôr aj na olympijskú disciplínu. Pre Grécko je typický aj bojový štýl pankration, ktorý bol akousi zmesou boxu a zápasenia.
Podobný prístup k týmto disciplínam mal aj staroveký Rím, ktorý od Grékov prevzal mnohé myšlienky. V Ríme malo dobré postavenie zápasenie aj box. Tieto disciplíny pretrvali až do súčasnosti, kde sú známe ako amatérsky box, profesionálny box a gréckorímske zápasenie. Pankrationu má v súčasnosti výrazne malú podporu, čo možno odôvodniť jeho „krutosťou“.
Kým gréci považovali tieto umenia za šport, v Ríme sa zrodila aj ich krutejšia stránka, a to v podobe takzvaných Gladiátorských hier, kde ľudia bojovali proti sebe a divím zvieratám pre zábavu divákov aj na smrť.
Bojové umenia sa najlepšie rozvíjali v južnej, juhovýchodnej a východnej Ázii, kde počas niekoľkých storočí vzniklo nepreberné množstvo bojových umení, štýlov, myšlienok a koncepcií. Tu sa zrodili najchýrnejší bojovníci sveta a aj svetovo najobľúbenejšie bojové umenia.
Jedným z najstarších je indické umenie varaimushi, ktoré v preklade znamená "udieranie sa". Ďalšie indické bojové umenia je napríklad kalaripajat, ktoré je známe svojim tvrdým výcvikom.
V juhovýchodnej Ázii vznikli:
Východná Ázia je najznámejším domovom bojových umení. Z týchto krajín pochádzajú tie najrozšírenejšie a najobľúbenejšie.
Bojové štýly Číny môžeme deliť podľa polohy:
Ďalej môžeme čínske bojové umenia rozdeliť podľa využitia sily na:
20. roky 21. storočia

20. roky 21. storočia začali 1. januára 2020 a skončia 31. decembra 2029.
90. roky 21. storočia

90. roky 21. storočia je desaťročie, ktoré podľa gregoriánskeho kalendára začne nedeľu 1. januára 2090 a skončí štvrtok 31. decembra 2099. Pôjde o 9. desaťročie 3. tisícročia a posledné desaťročie 21. storočia.
GUnaGU

GUnaGU je alternatívne autorské divadlo v Bratislave, založené v roku 1985.
Založili ho ako amatérsky súbor Viliam Klimáček, Ivan Mizera, Zuzana Benešová a Milan Paštéka, vtedy ešte študenti alebo čerství absolventi medicíny a matematiky, aby 30. mája 1985 pod vedením Andreja Ferku mohli zrealizovať svoju prvú hru "Vestpoketka". V roku 1992 prešlo divadlo na profesionálnu bázu. V súčasnosti inscenuje predovšetkým hry Viliama Klimáčka, ktorý je aj riaditeľom a od roku 1995 umeleckým šéfom. Do roku 2015 s ním spolupracoval aj režisér Karol Vosátko. Divadlo najprv pôsobilo v Dome kultúry Ružinov, dnes je na Františkánskom námestí 7 v Bratislave. V divadle hrajú či hrali: Slávka Halčáková, Petra Polnišová, Daniel Dangl, Roman Pomajbo, Peter Sklár, Oľga Belešová, Zuzana Šebová, Csongor Kassai, Viktor Horján ale hosťuje tu aj Emília Vášáryová, Zuzana Kronerová, Táňa Radeva, Milan Kňažko, Jozef Vajda, Dominika Kavaschová, Gabriela Dzuríková, Daniel Fischer a ďalší. GUnaGU uvádza najmä témy zo súčasnosti. Počas svojej existencie uviedlo viac ako 94 pôvodných hier.
Vráskavec myšok

Vráskavec myšok () je druh veľryby z rodu "Balaenoptera". Je to druhá najväčšia veľryba z čeľade vráskavcovité ("Balaenopteridae").
40. roky 9. storočia

Udalosti.
846 - na trón Veľkej Moravy nastupuje kráľ Rastislav
80. roky 9. storočia

Udalosti.
888 - dobytie dnešného územia Čiech kráľom Svätoplukom I.
10. roky 4. storočia

Udalosti.
313- Konštantín Veľký vydal Milánsky edikt.
Fauvizmus

Fauvizmus [vyslov: fóvizmus] (z fr. fauve - dravec, šelma) je smer moderného výtvarného umenia 20. storočia, ktorý vznikol vo Francúzsku na začiatku 20. storočia na zvyškoch impresionizmu. Ako štýl sa vyskytoval v tvorbe moderných umelcov v rokoch 1900 až 1910. Ako hnutie však fungoval len v rozpätí rokov 1905 až 1907, keď sa uskutočnili tri fauvistické výstavy. Vedúcimi predstaviteľmi hnutia boli Henri Matisse a André Derain. Neskôr z fauvizmu vyrástol expresionizmus aj kubizmus.
Fauvizmus nevytváral žiaden program. Jeho základ tvorili krikľavé farby. Fauvizmus zavrhol staré tradičné formy a techniky, zdôrazňoval citlivosť v umení, propagoval „dravé“ experimentovanie.
Charakteristické pre tento štýl je vyznačovanie kontúr tmavými hrubými čiarami, snaha o čistú farbu a jednoduchú skratku, o konštrukciu, obrazový priestor bez modelácie a tieňovania, o dokonalú harmóniu medzi emocionálnym výrazom a dekoratívnou kompozíciou - podľa nich má výrazová sila obrazu vychádzať z farebnej plochy, ktorú vníma divák „vo svojom vnútri“.
Fauvizmus býva označovaný aj ako "extrémne rozvinutý" van Goghovský postimpresionizmom, inými tiež ako odnož expresionizmu. .
Yoweri Museveni

Yoweri Museveni (* 1944, Ntungamo, Uganda) je súčasným prezident Ugandy. Vo svojej funkcii zotrváva nepretržite od 29. januára 1986.
Životopis.
Študoval na univerzite v Dar-es-Salaame. Patril medzi obdivovateľov politiky tanzánskeho prezidenta Nyerereho. Do značnej miery ho ovplyvňovali revolucionárski myslitelia, ktorí pôsobili na univerzite aj mimo nej – veľkou inšpiráciou boli pre neho myšlienky Frantza Fanona. Zorganizoval cestu niekoľkých študentov do severného Mozambiku spravovaného Frelimo. 
Museveni pracoval najprv v Oboteovej prezidentskej kancelárii ako ekonomicko-politický výskumný pracovník. Po zvrhnutí Oboteovho režimu utiekol v obavách z možných represií, hoci prevrat privítal ako spôsob prebudovania štátu na skutočne národnom základe. V Tanzánii sa spojil s Nyererom, ktorého požiadal o podporu pri budovaní odboja voči Idi Aminovi. Nyerere si kládol podmienku jednotného frontu voči Idi Aminovi pod vedením Oboteho a Museveni sa preto snažil s Obotom dohodnúť. Obote však žiadal konvenčnú vojnu v spojení s okolitými štátmi, ktorá by viedol on ako prezident. Museveni bol za vedenie povstaleckého boja, ktorý by zjednotil rôzne zoskupenia odporujúce režimu Idi Amina, preto založil vlastnú povstaleckú organizáciu – Front národnej spásy (Fronasa).
Po úspešnom vpáde tanzánijskych vojsk podporovaných povstaleckými skupinami, vrátane Frontu národnej spásy, boli v Ugande v decembri 1980 usporiadané voľby, v ktorých zvíťazil Obote. Väčšina obyvateľov južnej Ugandy ich však považovala za zmanipulované. V súlade s týmto nesúhlasným postojom vznikla Armáda národného odporu ("ANO"). Svoj cieľ dosiahla "ANO" 26. januára 1986, kedy dobyla Kampalu po úplnom rozklade ugandskej vlády Tita Okella.
Museveniho prezidentský mandát bol potvrdený až vo voľbách z roku 1996 – získal 75,5 % hlasov pri 72,6% volebnej účasti. Sčasti aj vďaka svojej tradične populistickej predvolebnej kampani zvíťazil aj vo voľbách v roku 2001. Pred voľbami však prisľúbil, že to bude jeho posledné funkčné obdobie. Sľub nedodržal a kandidoval aj vo voľbách v roku 2006. Tieto voľby, aj keď demokratickejšie než tie predchádzajúce, sprevádzali mnohé všeobecne neprípustné zásahy do demokratického poriadku, na čele so zatknutím a obvinením opozičného predáka Kizzy Besigyeho. 23. februára sa uskutočnili, po prvý raz po 25 rokoch, voľby za účasti viacerých strán, a ich výsledkom bolo predlženie Museveniho funkčného obdobia o ďalších päť rokov. Museveni získal 59% hlasov oproti 37% hlasov, ktoré dostal Besigye.
Zákon zotrvačnosti

Zákon zotrvačnosti alebo prvý pohybový zákon alebo prvý Newtonov zákon alebo princíp zotrvačnosti je jeden z Newtonových pohybových zákonov.
Znenie:
"Hmotný bod v inerciálnej vzťažnej sústave zotrváva v pokoji alebo v rovnomernom priamočiarom pohybe, ak naň nepôsobí žiadna sila alebo je výslednica síl naň pôsobiacich nulová."
Tento zákon:
Antolská ulica

Antolská ulica môže byť:
Zákon sily

Zákon sily alebo druhý pohybový zákon alebo druhý Newtonov zákon je jeden z Newtonových pohybových zákonov.
Znenie:
"V inerciálnej vzťažnej sústave sa výsledná sila pôsobiaca na hmotný bod rovná prvej derivácii hybnosti hmotného bodu podľa času." (Zjednodušene povedané: Časová zmena hybnosti sa rovná výslednej pôsobiacej sile)
"Pomer zmeny hybnosti a času, za ktorý nastala, je priamo úmerný pôsobiacej sile."
Ak sa pri pohybe nemení hmotnosť telesa (napríklad rakete neubúda palivo), zredukuje sa tento zákon na zjednodušenú podobu:
"Ak na teleso pôsobí sila, teleso sa pohybuje zrýchlením, ktoré je "priamo úmerné" pôsobiacej sile a "nepriamo úmerné" hmotnosti telesa, čiže 
Zrýchlenie telesa znamená, že sa "mení" rýchlosť jeho pohybu, čiže sa "mení" pohyb (pohybový stav) telesa. 2. Newtonov pohybový zákon teda hovorí, že sila je príčinou "zmeny" pohybu, nie pohybu ako takého. Na rozdiel od 1. Newtonovho zákona sa telesá, na ktoré pôsobí sila, nebudú pohybovať rovnomerne priamočiaro, ale ich pohyb bude zrýchlený, spomalený, alebo sa bude meniť smer.
Z 2. Newtonovho pohybového zákona vyplýva "pohybová rovnica": 
ktorá umožňuje riešiť konkrétne pohybové deje (určovať polohu a rýchlosť telies), ak sú známe konkrétne sily pôsobiace pri dejoch a hmotnosti telies.
Zmena pohybu (rýchlosti) závisí aj od "smeru" pôsobiacej sily:
Sila v smere pohybu spôsobuje zrýchlenie telesa,
sila proti smeru pohybu spôsobuje spomalenie telesa,
sila kolmá na pohyb spôsobuje zmenu smeru pohybu telesa (zakrivenie trajektórie).
Ak je známa sila F a zrýchlenie telesa a, dá sa zo vzťahu 
formula_3 
vypočítať hmotnosť telesa "m". Táto hmotnosť sa nazýva "zotrvačná hmotnosť", pretože to je hmotnosť prejavujúca sa svojou zotrvačnosťou (brzdením zmien pohybu).
Zákon akcie a reakcie

Zákon akcie a reakcie alebo tretí pohybový zákon alebo tretí Newtonov zákon je jeden z Newtonových pohybových zákonov.
Znenie:
"Dva hmotné body na seba pôsobia rovnako veľkými silami opačného smeru, ktoré súčasne vznikajú a súčasne zanikajú"
kde formula_1 je sila, ktorou pôsobí teleso "1" na teleso "2", a formula_2 je zodpovedajúca sila, ktorou pôsobí teleso "2" na teleso "1".
Jedna zo síl sa nazýva sila "akcie" a druhá sa nazýva sila "reakcie". Pritom účinky síl akcie a reakcie sa navzájom "nerušia", pretože každá z týchto síl pôsobí na iné teleso.
Ak pôsobí 1. teleso na druhé teleso, pôsobí aj 2. teleso na prvé teleso.
Antolská ulica (Banská Štiavnica)

Antolská ulica je ulica v Banskej Štiavnici. 
Je pomenovaná podľa neďalekej obce Antol, zaujímavosťou je, že tá sa medzitým premenovala na Svätý Anton.
V blízkosti sa nachádzajú ulice:
Kulíkotvaré

Kulíkotvaré alebo bahniaky alebo ?dlhokrídlovce ("Charadriiformes, Charadriides") v širšom zmysle je skupiny (rad, infrarad) letcov. 
Existujú aj kulíkotvaré/bahniaky/dlhokrídlovce v užšom zmysle - pozri nižšie Systematika.
Charakteristika.
Sú to menšie až stredne veľké vtáky. Majú štíhly a na okrajoch ostrý zobák. Dobre lietajú. Sú prispôsobené na rozmanité podmienky. Vyskytujú sa na celom svete vrátane Arktídy a Antarktídy a osídľujú rozmanité prostredia. Niektoré druhy žijú na otvorenom mori, pri mori, niektoré v púšťach a pár druhov obýva husté lesy. Väčšina žije blízko vody a živí sa bezstavovcami alebo inými drobnými živočíchmi.
Hniezdia na zemi a o nekrmivé mláďaté sa starajú obidvaja partneri, vo väčšine prípadov sú monogamní. Po vrabcotvarých sú kulíkotvaré nejrozmanitejším radom vtákov.
Systematika.
Kulíkotvaré/bahniaky/?dlhokrídlovce (Charadriiformes) v širšom zmysle:
Plameniakotvaré

Plameniakotvaré alebo plameniaky ("Pheonicopteriformes; Phoenicopteroidea") sú skupina (rad; nadčeľaď a pod.) letcov.
Charakteristiku pozri pod plameniakovité.
Systematika.
Plameniakotvaré/plameniaky:
Makarenkova ulica

Makarenkova ulica (do roku 1950 Školská ulica) bola ulica v Petržalke pred výstavbou panelového sídliska. Tvorila západnú súčasť dnešnej Einsteinovej ulice.
Bocianotvaré

Bocianotvaré alebo brodivce (Ciconiiformes) v užšom zmysle sú skupina (rad) letcov. 
Existujú aj bocianotvaré/brodivce v širšom zmysle (t. j. podľa Sibleyho taxonómie), ktoré zahŕňajú: †Osteodontornis + ?čeľaď †Cimolopterygidae + Pteroclidiformes + Charadriiformes + Pheonicopteriformes + Podicipediformes + bocianotvaré v užšom zmysle + Sphenisciformes + Gaviiformes + Procelariiformes + Balaenicipitiformes + Pelecaniformes + Falconiformes; v najmodernejších deleniach táto široká skupina čiastočne „populárna“ v 90-tych rokoch 20. storočia už zase neexistuje a je rozdelená na jednotlivé skupiny.
Existujú aj bocianotvaré/brodivce v najužšom zmysle, t. j. bocianotvaré/brodivce v užšom zmysle bez kondorov.
Charakteristika bocianotvarých v užšom zmysle.
Bocianotvaré v najužšom zmysle majú zaoblené telo, dlhý krk, dlhé nohy, dlhý zobák, riedke perie a široké zaoblené krídla. Dlhé nohy im umožňujú brodiť sa v plytkej vode, kde lovia potravu, a zostať pritom suché, dlhý krk zas držať hlavu pri hladine. Väčšinou lovia individuálne, ale na noc alebo na odpočinok sa zhromažďujú do kŕdľov a veľa druhov hniezdi v kolóniách. 
Kondory sú výborne plachtiace vtáky podobné sokolotvarým, živiace sa mŕtvolami.
Systematika bocianotvarých v užšom zmysle.
Bocianotvaré/brodivce (Ciconiiformes) v užšom zmysle:
Poznámky:
Ventúrska ulica

Ventúrska (, ) je ulica v bratislavskom Starom Meste v predĺžení Michalskej ulice, siaha po Strakovu a Panskú ulicu pri Hviezdoslavovom námestí a Moste SNP.
Počas socializmu mala názov Jiráskova podľa českého spisovateľa Aloisa Jiráska (1851 – 1930), potom sa vrátila k svojmu pôvodnému názvu, pričom meno Jiráskova získala niekdajšia Mičurinova v Petržalke. Pôvodný názov "Ventúrska" pochádza podľa bohatej rodiny "Bonaventura di Salto", ktorá zohrávala dôležitú úlohu v 15. storočí.
Významné objekty.
Na Ventúrskej sa nachádza veľa významných historických budov, napríklad Erdődyho palác z konca 18. storočia, Pálffyho palác, Palác Leopolda de Pauli alebo Zičiho palác. V dome na Ventúrskej 5 sa kedysi tlačili noviny Preßburger Zeitung. V kúriovom dome na tejto ulici sa v roku 1833 narodil veľkovojvoda Jozef Karol Ľudovít Habsburský. V dome č. 7 sídlila v 15. storočí mestská mincovňa, keďže Bratislava získala v roku 1430 právo raziť mince. Počas vlády Mateja Korvína v budove sídlila Academia Istropolitana, založená v roku 1465 Jánom Vitézom, ktorá svoju činnosť začala v roku 1467 po schválení pápežom Pavlom II.
Potáplicotvaré

Potáplicotvaré alebo potáplice ("Gaviiformes") je rad letcov s jediným recentným rodom potáplica.
Charakteristiku pozri pod potáplica.
Systematika.
Rad potáplicotvaré/potáplice (Gaviiformes)
Amurská oblasť

Amurská oblasť patrí do pásma ruského Ďalekého východu. Oblasť bola vytvorená 20. októbra 1932. Administratívnym centrom je 220-tisícové mesto Blagoveščensk, ležiace na hranici s Čínou. 
V oblasti neďaleko mesta Uglegorsk prebieha výstavba kozmodrómu Vostočnyj.
Geografia.
Oblasť sa nachádza v Ďalekovýchodnom federálnom okruhu,
v povodí riek Amur a Zeja.
Oblasť hraničí s Jakutskom na severe, s Chabarovským krajom na východe, Čínou a Židovskou autonómnou oblasťou na juhu a Čitskou (Čitinskou) oblasťou na západe.
Člnozobcotvaré

Člnozobcotvaré alebo člnozobce ("Balaenicipitiformes") sú rad letcov s jedinou čeľaďou člnozobcovité ("Balaenicipitidae"). 
Donedávna bol zaraďovaný pod "Pelecanidae" alebo priamo pod Pelecaniformes alebo pod Ciconiida (b).
Charakteristiku pozri pod člnozobec kráľovský.
Systematika.
čeľaď člnozobcovité:
Jerofej Pavlovič

Jerofej Pavlovič je osada v Amurskej oblasti na Transsibírskej magistrále s počtom obyvateľov asi 4 300 (2021). Bola založená v roku 1934 a pomenovaná na počesť Jerofeja Pavloviča Chabarova.
Pelikánovité

Pelikánovité ("Pelecanidae") sú čeľaď pelikánotvarých.
Charakteristika.
Pozri v článku pelikán (rod).
Pelikán (rod)

Pelikán () je rod vtákov z čeľade pelikánovité ("Pelecanidae").
Charakteristika.
Sú to veľké rybožravé vodné vtáky. Žijú v teplých oblastiach celého sveta. Majú krátke nohy, plávaciu blanu medzi všetkými štyrmi prstami a mohutný podberákovitý zobák s veľkým vrecom na dolnej čeľusti, ktorým chytajú ryby. Ťažko chodia po zemi a ťažko vzlietavajú, ale už raz vo vzduchu lietajú elegantne.
Sedlárska ulica (Bratislava)

Sedlárska je ulica v bratislavskom Starom Meste, neďaleko Hlavného námestia. Nachádza sa na nej Kutscherfeldov palác, v ktorom sídli "Francúzsky inštitút", a známy podnik "Irish Pub". Jej niekdajší nemecký názov je "Sattlergasse".
V blízkosti sú:
Faetonovité

Faetonovité () sú čeľaď pelikánotvarých s jediným recentným rodom faeton.
Charakteristika.
Prostredné kormidlovacie perá majú extrémne predĺžené. Vyskytujú sa iba v trópoch. Faetony sú slabé plavce, ale vynikajúco lietajú - často sa vyskytujú na otvorenom mori, stovky kilometrov od pevniny. Korisť lovia zo strmhlavého letu s ponorením. Najviac lovia „lietajúce“ ryby.
Michalská ulica (Bratislava)

Michalská ulica (, ) je ulica v bratislavskom Starom Meste, situovaná pod Michalskou bránou. Jej pokračovanie smerom od Sedlárskej k Strakovej ulici tvorí Ventúrska ulica.
Nachádza sa tu Segnerova kúria, Jesenákov palác a Palác Uhorskej kráľovskej komory.
V blízkosti sú:
Obyvatelia.
V dome č.2. na Michalskej ulici sa narodil Franz Wimmer, slovenský architekt.
Majstrovstvá sveta vo futbale

Majstrovstvá sveta vo futbale (oficiálny anglický názov: FIFA World Cup) sú najdôležitejšou súťažou v medzinárodnom futbale. Organizuje ju svetová futbalová konfederácia FIFA. Finálový turnaj je najsledovanejšou svetovou športovou udalosťou, výrazne sledovanejšou ako Olympijské hry. Sledovanosť finálového zápasu každé 4 roky vytvára nový svetový rekord v TV sledovanosti udalosti. Sledovanosť pristátia ľudí na Mesiaci už bola mnohokrát prekonaná.
Formát Majstrovstiev sveta.
Majstrovstvá sa konajú každé štyri roky, ale s prípravou na nich sa začína už skôr. Viac ako 200 mužstiev súťaží o miesta na záverečný turnaj majstrovstiev, ktorého sa zúčastní 48 z nich (od roku 2026 zvýšené z 32). Finálový turnaj hostí viac ako štyri roky dopredu vybratá krajina, ktorej mužstvo automaticky naň postupuje. V minulosti mal zaistený postup aj úradujúci majster sveta, ale kvôli rastúcej popularite futbalu v Ázii a USA, FIFA od tohto pravidla ustúpila.
48 tímov je rozdelených do 12 skupín. Prvé dva tímy z každej skupiny a osem najlepších tímov na treťom mieste postúpia do play-off.
História Majstrovstiev sveta.
Viac ako 200 krajín sa už v histórii stretlo v kvalifikácii na majstrovstvá, ale iba 13 sa ich dostalo do finále turnaja a z týchto trinástich ich len osem získalo titul majstra sveta (Československo, Maďarsko, Švédsko, Holandsko, Chorvátsko - 5 finálových účastníkov, ktorí titul nezískali). Kvôli tejto jedinečnosti je zisk titulu veľkým snom všetkých futbalových krajín.
Šesť z ôsmich krajín, ktoré dokázali zvíťaziť na majstrovstvách, zvíťazili na turnaji vo svojej krajine. Jedinými dvomi, komu sa to nepodarilo je Brazília, ktorá je ale na druhej strane extrémne úspešná celkovo a Španielsko ktoré sa stalo prvým štátom ktorý vyhral tri medzinárodné futbalové šampionáty za sebou (EURO 2008, MS vo futbale 2010 a EURO 2012). Vo väčšine prípadov predvedie hostiteľská krajina na svojom turnaji veľmi dobrý výkon oproti svojmu bežnému. Naposledy to bolo možné vidieť na juhokórejskej reprezentácii na majstrovstvách v roku 2002.
Svetovým šampionátom - čo sa víťazov týka - vládnu Európa a Južná Amerika. Juhoamerický kontinent získal zásluhou Brazílie, Uruguaja a Argentíny celkom deväť titulov, Európa ich má dvanásť. Ostatné kontinenty zatiaľ nemajú žiadny titul.
Československá reprezentácia sa do histórie šampionátu najvýraznejšie zapísala v rokoch 1934 a 1962, keď sa dostala do finále turnaja, ale v obidvoch prípadoch prehrala. Ale mohou se pyšnit původem československým hráčem a trenérem Radomírem Uhlířem.
Finálové zápasy Majstrovstiev sveta.
1 "V roku 1930 nebol žiadny oficiálny zápas o 3. miesto. Mužstvá Juhoslávie a Spojených štátov prehrali v semifinále."
2 "Na kongrese v roku 1939 sa FIFA nerozhodla, či ďalšie majstrovstvá budú v Brazílii alebo v Nemecku a svoje rozhodnutie odložila na ďalší kongres, ktorý sa ale kvôli prebiehajúcej vojne neuskutočnil."
3 "V roku 1950 sa nehral finálový zápas, ale finálová skupina"
Michalská ulica (Hlohovec)

Michalská ulica v Hlohovci, nadväzuje na Námestie sv. Michala. Námestie i ulica sú pomenované podľa archanjela svätého Michala.
Anhingovité

Anhingovité ("Anhingidae") je čeľaď pelikánotvarých s jediným recentným rodom anhinga.
Charakteristika.
Sú to kormoránom podobné vtáky. Každý zo štyroch recentných druhov obýva iný svetadiel. Majú dlhý tenký krk, hlavu len trocha hrubšiu ako krk a silný zobák ostrý ako dýka, ktorým prepichujú korisť. Sú výborní plavci aj dobre lietajú. Na nohách majú plávacie blany. Väčšinu časť dňa trávia na stromoch.
Michalská ulica (Žilina)

Michalská je ulica v Žiline. Táto krátka asi 150 m dlhá ulica sa nachádza v malebnej mestskej časti Zástranie. Je v starej časti v zástavbe rodinných domov spolu s ulicami Jukubská, Štefanská, Ondrejská a Jozefská.
Faetony

Faetony sú skupiny pelikánotvarých s jedinou recentnou čeľaďou faetonovité. Podrobnosti pozri pod pelikánotvaré a faetonovité.
Fregatovité

Fregatovité ("Fregatidae") sú čeľaď pelikánotvarých s jediným recentným rodom fregata.
Charakteristika.
Majú veľmi krátke nohy, dlhé krídla a hákovito zakončený zobák. Sú najdokonalejší letci spomedzi pelikánotvarých, ale majú veľké problémy pri vzlietaní, najmä z mora, preto sa vždy snažia sadnúť si na bóju alebo iné vyvýšené miesto. Vyskytujú sa v tropických moriach. Živia sa „lietajúcimi“ rybami. V období tokania nafúknu samce oranžový hrdelný vak, ktorý sa zmení na červený, a to aj na niekoľko hodín.
Fregata

Fregata môže byť:
Sulovité

Sulovité () je čeľaď pelikánotvarých. Slovenský názov recentných rodov z tejto čeľade je sula.
Charakteristika.
Obývajú teplejšie a mierne oblasti, veľké sú asi ako husi. Telo má torpédovitý tvar, zobák je taký dlhý ako hlava, krídla sú mimoriadne dlhé. Výborne lietajú a plachtia. Na korisť v mori sa vrhajú strmhlav s pritlačenými krídlami z výšky asi 30 m. Pre toto vrhanie majú spevnenú kostru a mohutné vzdušné vaky na prsiach.
Sula

Sula môže byť:
Henotikon

Henotikon (iné názvy: Henótikon, v preklade: "Edikt zjednotenia" alebo "Edikt jednoty" z gréc. „zjednotenie“; z ἕν "hen" jedno) bol edikt vyhlásený roku 482 byzantským cisárom Zenónom, ktorého cieľom bolo urovnať teologické spory medzi prívržencami záverov ekumenického Chalcedónského koncilu (451) a monofyzitmi (resp. miafyzitmi), ktorí sa nachádzali najmä vo východných provinciách ríše.
Závery Chalcedónského koncilu neboli celkom odmietnuté, avšak v praxi ignorované. Definícia pravej viery, ktorú na Zenónov príkaz vypracoval konštantínopolský patriarcha Akakios a ktorá bola obsiahnutá v "Henotikone", sa vracala naspäť k záverom predchádzajúcich koncilov, a to Prvému nicejskému (325), Prvému konštantínopolskému (381) a Efezskému (431).
Kompromisná formulácia "Henotikonu" monofyzitov (resp. miafyzitov) celkom uspokojovala, nemohla však priniesť skutočný zmier, pretože sa proti nemu postavili pápeži. Cisárov záujem nábožensky zjednotiť ríšu bol tak odsúdený na zánik. Namiesto toho viedol výnos dokonca na krátky čas k schizme medzi Rímom a Konštantínopolom (akakiánska schizma). Samotný edikt (a schizma) trvali až do roku 519, keď cisár Justín I. edikt odvolal.
OKATO

OKATO (skratka z "Общероссийский классификатор административно-территориальных объектов" - Všeruský klasifikátor administratívno-teritoriálnych objektov) je skratka všeruského klasifikátora objektov administratívno-teritoriálneho delenia.
Všeruský klasifikátor objektov administratívno-teritoriálneho delenia (OKATO) je súčasťou „"Jednotného systému klasifikácie a kódovania technicko-ekonomických a sociálnych informácií Ruskej federácie (ESKK)"“. OKATO je určený na zaistenie spoľahlivosti, porovnateľnosti a na automatizované spracovanie informácií v klasifikácii administratívno-teritoriálneho delenia v takých oblastiach, ako štatistika, ekonomika a iné.
Kormoránovité

Kormoránovité ("Phalacrocoracidae") sú čeľaď pelikánotvarých. Rody z tejto čeľade majú slovenský názov kormorán.
Charakteristika.
Majú štíhle telo, malú hlavu a tenký krk. Na konci zobáka je pevný hák a na hrdle roztiahnuteľné vrecko. Jedia ryby, za ktorými sa potápajú. Obývajú sladké vody a morské pobrežia. Výborne lietajú. Druhy severnej pologule majú černavé perie a podobajú sa na vrany. Na južnej pologuli majú niektoré druhy biele bruchá.
Systematika.
"Kormoránovité":